rejauldu/bengali-wikipedia huggingface dataset:
মাদারীপুর টেক্সটাইল ইঞ্জিনিয়ারিং কলেজ বাংলাদেশের মাদারীপুর জেলার শিবচর উপজেলায় অবস্থিত একটি স্নাতক পর্যায়ের সরকারি টেক্সটাইল প্রকৌশল কলেজ। এটি বাংলাদেশের ৯ম টেক্সটাইল ইঞ্জিনিয়ারিং কলেজে এবং কলেজটি সংক্ষেপে এমটেক(MTEC) নামে অধিক পরিচিত।   ইতিহাস  “শেখ হাসিনা টেক্সটাইল ইঞ্জিনিয়ারিং কলেজ শিবচর,মাদারীপুর’’ শীর্ষক প্রকল্প নামে কলেজটির কাজ শুরু হলেও পরবর্তীতে মাদারীপুর টেক্সটাইল ইঞ্জিনিয়ারিং কলেজ নামে কলেজটি যাত্রা শুরু করে।প্রতিষ্ঠানটি ২০২৪-২৫ শিক্ষাবর্ষ থেকে কার্যক্রম শুরু করে।   শিক্ষা কার্যক্রম  বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে যেসব বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু রয়েছেঃ-   ইয়ার্ন ইঞ্জিনিয়ারিং (Yarn Engineering)  ফেব্রিক ইঞ্জিনিয়ারিং (Fabric Engineering)  ওয়েট প্রসেস ইঞ্জিনিয়ারিং (Wet Process Engineering)  অ্যাপারেল ইঞ্জিনিয়ারিং (Apparel Engineering)   কোর্সের মেয়াদ ও কাঠামো:  কোর্সের মেয়াদ: ৪ বছর।প্রতিটি বছর লেভেল হিসেবে গণ্য।প্রতিটি লেভেল ২টি টার্মে বিভক্ত।মোট টার্ম ৮ টি।প্রতি টার্মে নির্দিষ্ট সংখ্যক তাত্ত্বিক ও ব্যবহারিক কোর্স অন্তর্ভুক্ত থাকে।এই কোর্সগুলো টেক্সটাইল শিল্পের বিভিন্ন ক্ষেত্রে দক্ষ প্রকৌশলী তৈরিতে গুরুত্বপূর্ণ ভূমিকা পালন করে।  কোর্সের ভাষা: ইংরেজি +মাদারীপুর টেক্সটাইল ইঞ্জিনিয়ারিং কলেজ এর আসন সংখ্যাডিপার্টমেন্টের নামআসন সংখ্যাইয়ার্ন ইঞ্জিনিয়ারিং৩০ফেব্রিক ইঞ্জিনিয়ারিং৩০ওয়েট প্রসেস ইঞ্জিনিয়ারিং৩০অ্যাপারেল ইঞ্জিনিয়ারিং৩০মোট আসন সংখ্যা১২০   শ্রেণিশিক্ষা কার্যক্রম  শ্রেণি কার্যক্রমে অংশ নেয়া বাধ্যতামূলক। কোন ছাত্র ছাত্রী ক্লাসে উপস্থিত না হলে প্রয়োজনীয় ব্যবস্থা নেয়া হয়। শ্রেণীকক্ষে নিয়মিত ফলপ্রসূ পাঠদান, পড়া আদায় এবং নিয়মিত শ্রেণীকুইজ পরীক্ষার মাধ্যমে ছাত্রছাত্রীদের উপযুক্ত করে গড়ে তুলতে পারাই এই কলেজের মূল লক্ষ্য। ছাত্র ছাত্রী শিক্ষাবোর্ডের বিধি মোতাবেক শ্রেণী কার্যক্রমে শতকরা ৮০ ভাগের বেশি উপস্থিত না হলে তাকে ডিসকলেজিয়েট ঘোষণা করা হয় এবং পরীক্ষাতে অংশগ্রহণ করতে দেয়া হয় না। এছাড়া শিক্ষার্থীদের নিয়মিত ব্যবহারিক ক্লাস নেওয়া হয়।আদর্শ পাঠদানে ব্যবহার করা হচ্ছে মাল্টিমিডিয়া ক্লাসরুম।   শিক্ষার্থীদের মূল্যায়ন  প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহণ করার সুযোগ পায়। +মাদারীপুর টেক্সটাইল ইঞ্জিনিয়ারিং কলেজ,   এর গ্রেডং পদ্ধতিনাম্বার শ্রেণীগ্রেড লেটারসিজিপিএ গ্রেড পয়েন্ট৮০-১০০A+৪.০০৭৫-৭৯A৩.৭৫৭০-৭৪A-৩.৫০৬৫-৬৯B+৩.২৫৬০-৬৪B৩.০০৫৫-৫৯B-২.৭৫৫০-৫৪C+২.৫০৪৫-৪৯C২.২৫৪০-৪৪D২.০০০০-৩৯F০.০০   আরও দেখুন    টেক্সটাইল ইঞ্জিনিয়ারিং কলেজ, চট্টগ্রাম  পাবনা টেক্সটাইল ইঞ্জিনিয়ারিং কলেজ  টেক্সটাইল ইঞ্জিনিয়ারিং কলেজ, নোয়াখালী  বরিশাল টেক্সটাইল ইঞ্জিনিয়ারিং কলেজ  ঝিনাইদহ টেক্সটাইল ইঞ্জিনিয়ারিং কলেজ, ঝিনাইদহ  রংপুর টেক্সটাইল ইঞ্জিনিয়ারিং কলেজ  গোপালগঞ্জ টেক্সটাইল ইঞ্জিনিয়ারিং কলেজ  বাংলাদেশের টেক্সটাইল প্রকৌশল কলেজ তালিকা   তথ্যসূত্র   বিষয়শ্রেণী:মাদারীপুর জেলার মহাবিদ্যালয়
বাদশাহ সৌদ মসজিদ জেদ্দা শহরের বৃহত্তম মসজিদ এবং জেদ্দার আল-শরাফিয়াহ জেলায় অবস্থিত।  মসজিদটির নকশা করেন আবদেল-ওয়াহেদ এল-ওয়াকিল এবং ১৯৮৭ সালে এটির কাজ সমাপ্ত হয়। এটি মূলত ইট নির্মিত এবং ৯৭০০ বর্গমিটার আয়তন বিশিষ্ট, যেখানে নামাজ ঘরের আয়তন ২৪৬৪ বর্গমিটার। মসজিদের সর্ববৃহৎ গম্বুজটি দৈর্ঘ্যে ২০ মিটার এবং উচ্চতায় ৪২ মিটার। মিনারটি উচ্চতা ৬০ মিটার।Description  at Archnet.com with plans and pictures.  আরও দেখুন  সৌদি আরবের মসজিদের তালিকা  তথ্যসূত্র  বিষয়শ্রেণী:জেদ্দার ভবন ও স্থাপনা বিষয়শ্রেণী:ইসলামি স্থাপত্য বিষয়শ্রেণী:সৌদি আরবের মসজিদ
নাহিতান মিখেল নান্দেজ আকোস্তা (জন্ম: ২৮ ডিসেম্বর ১৯৯৫) হলেন উরুগুয়ের একজন পেশাদার ফুটবলার, যিনি আর্জেন্টিনীয় ক্লাব বোকা জুনিয়র্স এবং উরুগুয়ে জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।https://www.goal.com/en-gb/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb   ক্যারিয়ার পরিসংখ্যান আন্তর্জাতিক   উরুগুয়েসালউপস্থিতিগোল২০১৫৩০২০১৭৬০২০১৮২০মোট১১০  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:কাইয়ারি কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে উরুগুয়েয়ীয় প্রবাসী ক্রীড়াবিদ বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:উরুগুয়েয়ীয় ফুটবলার বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:আল কাদসিয়াহ ফুটবল ক্লাবের খেলোয়াড়
হৃৎপেশীপ্রদাহ (প্রদাহজনক হৃৎপেশীরোগ হিসাবেও পরিচিত) হল হৃৎপিণ্ডের পেশীর প্রদাহ। এর লক্ষণগুলির মধ্যে শ্বাসপ্রশ্বাসের হ্রস্বতা, বুকের ব্যথা, ব্যায়াম করার ক্ষমতা হ্রাস এবং অনিয়মিত হৃৎস্পন্দন অন্তর্ভুক্ত থাকতে পারে। সমস্যার সময়সীমা ঘণ্টা থেকে মাস পর্যন্ত পরিবর্তিত হতে পারে। বিস্তৃত কার্ডিওমায়োপ্যাথি বা কার্ডিয়াক অ্যারেস্টের কারণে হৃদরোগের জটিলতা অন্তর্ভুক্ত হতে পারে।  হৃৎপেশীপ্রদাহ প্রায়শই ভাইরাসঘটিত সংক্রমণের কারণে হয়। অন্যান্য কারণের মধ্যে ব্যাকটেরিয়ার সংক্রমণ, নির্দিষ্ট ঔষধ, বিষাক্ততা, এবং স্ব-অনাক্রম্য রোগসমূহ রয়েছে। একটি রোগনির্ণয় একটি ইলেক্ট্রোকার্ডিয়োগ্রাম (ইসিজি), বর্ধিত ট্রোপোনিন, হৃৎপিণ্ডের এমআরআই, এবং মাঝে মাঝে হৃৎপিণ্ডের বায়োপসি দ্বারা সমর্থিত হতে পারে। হৃৎ-কপাটিকা সমস্যাসমূহের মতো অন্যান্য সম্ভাব্য কারণগুলিকে বাতিল করার জন্য হৃৎপিণ্ডের একটি অতিশব্দচিত্রণ গুরুত্বপূর্ণ।  চিকিৎসা তীব্রতা এবং কারণ উভয়ের উপর নির্ভর করে। এসিই ইনহিবিটরস্, বিটা ব্লকার এবং ডাইইউরেটিক্সের মতো ঔষধগুলি প্রায়ই ব্যবহৃত হয়।> আরোগ্যকালে কোন ব্যায়াম না করার একটি সময় সাধারণত সুপারিশ করা হয়। কর্টিকোস্টেরয়েড বা ইন্ট্রাভেনাস ইমিউনোগ্লোবুলিন (আইভিআইজি) কিছু ক্ষেত্রে কার্যকর হতে পারে। গুরুতর ক্ষেত্রে একটি ইমপ্লান্টেবল কার্ডিয়াক ডিফাইব্রিলেটর বা হৃৎপিণ্ড পুনঃস্থাপনের সুপারিশ করা যেতে পারে।  ২০১৩ সালে, তীব্র হৃৎপেশীপ্রদাহের প্রায় ১৫ লক্ষ ঘটনা ঘটে। যদিও সব বয়সের মানুষ প্রভাবিত হয়, তবু তরুণরা প্রায়শই প্রভাবিত হয়।  এটি মহিলাদের তুলনায় পুরুষদের ক্ষেত্রে সামান্য বেশি সাধারণ। বেশিরভাগ ক্ষেত্রে গুরুত্বহীন। ২০১৫ সালে হৃৎপেশীপ্রদাহসহ কার্ডিওমায়োপ্যাথিতে, ১৯৯০ সালে ২৪,০০০  থেকে ৩,৫৪,০০০ জনের মৃত্যুর ঘটনা ঘটে। শর্তটির প্রাথমিক বর্ণনাগুলি ১৮৮০র দশকের মাঝামাঝি থেকে।  তথ্যসূত্র  বহিঃসংযোগ   Myocarditis on emedicine  বিষয়শ্রেণী:হৃদরোগ বিষয়শ্রেণী:প্রদাহ
থাম্ব|সেফটিপিন সেফটি পিন (সমার্থক শব্দ: আবদ্ধক, সুরক্ষা আবদ্ধক) হচ্ছে একটি বা দুটি দন্ডের তৈরী একটি লুপ যার একপাশে লুপ স্প্রিংয়ে দু'টি দন্ড সংযুক্ত এবং অন্য পাশের একটি দন্ড সূচালো যা অন্য দন্ডের সুরক্ষা আবরণে প্রয়োজনমাফিক আবৃত বা আবদ্ধ রাখা যায়। এটি দুই বা ততোধিক কাপড়,কাগজ, চামড়া প্রভৃতির অংশকে আবদ্ধ রাখতে ব্যবহার করা হয়।Türkyilmaz Z, Karabulut R, Sönmez K, Basaklar AC, Kale N (2007). "A new method for the removal of safety pins ingested by children" (PDF). Annals of the Academy of Medicine, Singapore. 36 (3): 206–7. PMID 17450267.  পূর্বসূরী থাম্ব|ফিবুলা থাম্ব|ব্রোচ(রূপককাঠি) খ্রিস্টপূর্ব ১৩০০-১৪০০ শতকের দিকে মাইসেনিয়ান গ্রীসের পেলোপন্নিয়াসরা ফিবুলা নামের এক ধরনের ব্রোচ বা রূপককাঠি ব্যবহার করতো‌।যেটিকে সেফটিপিন এর পূর্বসূরী ইতিহাস স্বীকৃত। গ্রীকরা কাপড়ের এটি ব্যবহার করতো।"Brooches and Pins | LoveToKnow". LoveToKnow. Retrieved 2018-05-06.  আবিষ্কার থাম্ব|ওয়াল্টার হান্টের নকশা, ১৮৪৯ থাম্ব|সিলভারের তৈরী সেফটিপিন আমেরিকান মিস্ত্রি ওয়াল্টার হান্ট আধুনিক সেফটি পিনের আবিষ্কাকর্তা‌। লুপের মত স্প্রিং যুক্ত এবং সূচালো দন্ড ও তা থেকে সুরক্ষিত রাখতে অপর দন্ড আবদ্ধকারী আবরণের যে সেফটিপিন গুলো আমরা দেখি সেগুলো তাঁর সৃষ্টি।"Walter Hunt". National Inventors Hall of Fame. Archived from the original on 2007-07-14. চার্লস রোউলি ১৮৪৯ সালে এটিকে বাণিজ্যিকভাবে উৎপাদনে পেটেন্ট করেন।Charles Rowley". Charles Rowley. Archived from the original on 2009-10-26. ওয়াল্টার হান্ট তার বন্ধুর ১৫ ডলার দেনা পরিশোধে তাকে সর্ব প্রথম তৈরী সেফটিপিনটি উপহার দেন‌। এটি ৮ ইঞ্চি লম্বা ছিল যার একপাশে দন্ড দুটিতে তারের কয়েল লাগিয়েছিলেন যেটি স্প্রিংয়ের ভূমিকা পালন করেছিল এবং অন্যপাশে একটি দন্ড সূচালো ছিল যেটি আবদ্ধ রাখতে (বারবার আবদ্ধ-অনাবদ্ধ যোগ্য) অপর দন্ড একটি সিলভারের আবরণ লাগিয়েছিলেন।Walter Hunt". United States Patent and Trademark Office  ব্যবহার  এটির সূচালো অংশ লক্ষ্য (কাপড়,কাগজ, চামড়ার পাতলা অংশ) ভেদ করে অনেক গুলো অংশকে এক করে এবং অংশ গুলো লুপের ভেতর আবদ্ধ থাকে বলে চাহিদা মাফিক সজ্জা করা যায়, সূচালো মাথাটা অন্য দন্ডে থাকা সিলভার,টিন, সোনার তৈরী আবদ্ধক আবরণে আটকে থাকে। সেফটিপিনের অপর পাশে একটি স্প্রিং থাকে যেটি আবদ্ধক থেকে সূচালো দন্ডটি আলাদা করলে সমগ্র লুপ বা সেফটিপিনকে প্রসারিত করে।Safety Pin facts, information, pictures | Encyclopedia.com articles about Safety Pin". www.encyclopedia.com. Retrieved 2018-05-05. প্রাচীনকাল থেকে এটি কাপড়ের সাজসজ্জার অন্যতম সহায়ক উপকরণ। থাম্ব আরব দেশগুলো বোরকা ও হিজাবের স্তরগুলো সুসজ্জিত বা মার্জিত রাখতে এটি বহুল ব্যবহৃত। থাম্ব ভারতীয় শাড়ির বিভিন্ন ধরনের পরিধান শৈলীতে এটি ব্যবহার করা হয়।Caballar, Rina. "Three Millennia of Safety Pins". The Atlantic. Retrieved 2018-05-05  তথ্যসূত্র  বিষয়শ্রেণী:মার্কিন উদ্ভাবন বিষয়শ্রেণী:১৮৪৯-এ প্রবর্তন বিষয়শ্রেণী:১৯৮০-এর দশকের ফ্যাশন বিষয়শ্রেণী:কাপড় বিষয়শ্রেণী:সাজসজ্জা বিষয়শ্রেণী:পোশাক বিষয়শ্রেণী:সেফটিপিন বিষয়শ্রেণী:রূপককাঠি
{| style="background:#e4e4ff; text-align:center; " width=550 cellpadding=8 align="center" |- |আপনার প্রবেশদ্বার অনুসারে এই পৃষ্ঠাটি সম্পাদনা করবেন না;  এটি সমস্ত প্রবেশদ্বারের জন্য ব্যবহৃত হয় এবং সত্যই এটা ছেড়ে দেওয়া উচিত।  আপনি যদি চান, আপনি আপনার নিজস্ব টেমপ্লেটে বিষয়বস্তু অনুলিপি করতে পারেন। |}  fr:Modèle:Wikimédia associés en:Portal:Mexico/Projects{| class="noprint" align="center" style="clear:both; background: transparent; text-align:center; font-size:91%" cellspacing="3" cellpadding="3" rules="none" border="0" align="center" |- | উইকিসংবাদে     | উইকিউক্তিতে     | উইকিবইয়ে     | উইকিসংকলনে     | উইকিঅভিধানে     | উইকিমিডিয়া কমন্সে |- |সংবাদ |উদ্ধৃতি |সংকলন এবং পাঠ্য |পাঠ্য |সংজ্ঞা |ছবি ও মিডিয়া |- |45x35px|link=Wikinews: |30x35px|link=Wikiquote: |30x35px|link=Wikibooks: |30x35px|link=Wikisource: |30x35px|link=Wiktionary: |20x35px|link=Commons: |}  Category:মেক্সিকো প্রবেশদ্বার
কেয়ার্নস (, )Macquarie Dictionary, Fourth Edition (2005). Melbourne, The Macquarie Library Pty Ltd.   অস্ট্রেলিয়ার কুইন্সল্যান্ড অঙ্গরাজ্যের কেয়ার্নস অঞ্চলের একটি শহর। শহরটি উত্তরতম কুইন্সল্যান্ড (Far North Queensland) ভৌগোলিক অঞ্চলের পূর্ব উপকূলে অবস্থিত। এটি কুইন্সল্যান্ডের ৫ম সর্বোচ্চ জনবহুল শহর এবং অস্ট্রেলিয়ার ১৪তম সর্বোচ্চ জনবহুল শহর।  কেয়ার্নস শহরটিকে ১৮৭৬ সালে প্রতিষ্ঠা করা হয়। ১৮৭৫ থেকে ১৮৭৭ সাল পর্যন্ত কুইন্সল্যান্ডের গভর্নর বা রাজ্য প্রশাসক উইলিয়াম ওয়েলিংটন কেয়ার্নসের নামে শহরটির নামকরণ করা হয়। প্রথমে এটিকে হজকিনসন নদীর স্বর্ণখনিতে যাবার পথে একটি খনিশহর হিসেবে গড়ে তোলার কথা থাকলেও পরে এটিকে একটি রেল পরিবহনের কেন্দ্র হিসেবে গড়ে তোলা হয়। চারপাশের উপকূলীয় অঞ্চল ও অ্যাথার্টন টেবলল্যান্ড অঞ্চল থেকে প্রাপ্ত আখ, স্বর্ণ ও অন্যান্য ধাতু, খনিজ ও কৃষিদ্রব্য রপ্তানির একটি অন্যতম কেন্দ্র কেয়ার্নস।  ২০১৫ সালের তথ্য অনুযায়ী কেয়ার্নস শহরে প্রায় দেড় লক্ষ লোকের বাস। Estimated resident population, 30 June 2015.  ক্রান্তীয় জলবায়ু এবং গ্রেট ব্যারিয়ার রিফ নামক বিস্ময়কর প্রবাল প্রাচীরের প্রবেশপথ হিসেবে কেয়ার্নস একটি জনপ্রিয় পর্যটন কেন্দ্র।  তথ্যসূত্র  বিষয়শ্রেণী:অস্ট্রেলিয়ার শহর
২০১৭–১৮ সন্তোষ ট্রফি সন্তোষ ট্রফির ৭২তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা। এই প্রতিযোগিতাটি ২০১৮ সালের ৮ই জানুয়ারি তারিখে বাছাইপর্বের মাধ্যমে শুরু হয় এবং ২০১৮ সালের ১লা এপ্রিল ফাইনালের মাধ্যমে শেষ হয়। ফাইনালে পেনাল্টিতে পশ্চিমবঙ্গকে ৪–২ ব্যবধানে পরাজিত করে কেরালা তাদের ষষ্ঠ চ্যাম্পিয়নশিপ জিতেছিল।  পশ্চিমবঙ্গ ডিফেন্ডিং চ্যাম্পিয়ন ছিল, ২০১৬–১৭ মৌসুমে ফাইনালে গোয়াকে পরাজিত করেছিল। কলকাতায় পুরো প্রতিযোগিতাটি অনুষ্ঠিত হয়েছিল।  বাছাইপর্ব  নিম্নলিখিত ১০টি দল ২০১৭–১৮ সন্তোষ ট্রফির জন্য যোগ্যতা অর্জন করেছিল:   চণ্ডীগড়  গোয়া  কর্ণাটক  কেরালা  মহারাষ্ট্র  মণিপুর  মিজোরাম  ওড়িশা  পাঞ্জাব  পশ্চিমবঙ্গ  উত্তর অঞ্চল গ্রুপ এ   গ্রুপ বি  পূর্ব অঞ্চল গ্রুপ এ   গ্রুপ বি  উত্তর-পূর্ব অঞ্চল গ্রুপ এ   গ্রুপ বি  পশ্চিম অঞ্চল গ্রুপ এ   গ্রুপ বি  দক্ষিণ অঞ্চল গ্রুপ এ   গ্রুপ বি  গ্রুপ পর্ব গ্রুপ এ  গ্রুপ বি  নকআউট পর্ব  সেমি-ফাইনাল  ফাইনাল  তথ্যসূত্র  বহিঃসংযোগ  সর্বভারতীয় ফুটবল ফেডারেশনের ওয়েবসাইটে সন্তোষ ট্রফি .  বিষয়শ্রেণী:২০১৭–১৮ সন্তোষ ট্রফি বিষয়শ্রেণী:সন্তোষ ট্রফি বিষয়শ্রেণী:ভারতে ফুটবল বিষয়শ্রেণী:সন্তোষ ট্রফির মৌসুম
দ্য র‍েঞ্জার্স ফুটবল ক্লাব (সাধারণত র‍েঞ্জার্স ফুটবল ক্লাব (), র‍েঞ্জার্স এফসি অথবা গ্লাসগো রেঞ্জার্স নামে পরিচিত) হচ্ছে গ্লাসগো ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। র‍েঞ্জার্স এফসি তাদের সকল হোম ম্যাচ গ্লাসগোর ইব্রোক্স স্টেডিয়ামে খেলে থাকে; যার ধারণক্ষমতা হচ্ছে ৫০,৮১৭। বর্তমানে এই ক্লাবের ম্যানেজারের দায়িত্ব পালন করছেন সাবেক ইংরেজ ফুটবলার স্টিভেন জেরার্ড এবং সভাপতির দায়িত্ব পালন করছেন ডগলাস পার্ক। ইংরেজ রক্ষণভাগের খেলোয়াড় জেমস টাভেনিয়ার এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, র‍েঞ্জার্স এফসি এপর্যন্ত ১১৮টি শিরোপা জয়লাভ করেছে; যার মধ্যে ৫৪টি স্কটিশ প্রথম স্তরের লীগ, ১টি স্কটিশ চ্যাম্পিয়নশিপ, ১টি স্কটিশ লীগ ওয়ান, ১টি স্কটিশ লীগ টু, ৩৩টি স্কটিশ কাপ, ২৭টি স্কটিশ লীগ কাপ এবং ১টি স্কটিশ চ্যালেঞ্জ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে ১৯৭১–৭২ উয়েফা কাপ উইনার্স কাপ।  অর্জন  ঘরোয়া  স্কটিশ প্রথম স্তরের লীগ চ্যাম্পিয়নশিপ: ৫৪  ১৮৯০–৯১, ১৮৯৮–৯৯, ১৮৯৯–১৯০০, ১৯০০–০১, ১৯০১–০২, ১৯১০–১১, ১৯১১–১২, ১৯১২–১৩, ১৯১৭–১৮, ১৯১৯–২০, ১৯২০–২১, ১৯২২–২৩, ১৯২৩–২৪, ১৯২৪–২৫, ১৯২৬–২৭, ১৯২৭–২৮, ১৯২৮–২৯, ১৯২৯–৩০, ১৯৩০–৩১, ১৯৩২–৩৩, ১৯৩৩–৩৪, ১৯৩৪–৩৫, ১৯৩৬–৩৭, ১৯৩৮–৩৯, ১৯৪৬–৪৭, ১৯৪৮–৪৯, ১৯৪৯–৫০, ১৯৫২–৫৩, ১৯৫৫–৫৬, ১৯৫৬–৫৭, ১৯৫৮–৫৯, ১৯৬০–৬১, ১৯৬২–৬৩, ১৯৬৩–৬৪, ১৯৭৪–৭৫, ১৯৭৫–৭৬, ১৯৭৭–৭৮, ১৯৮৬–৮৭, ১৯৮৮–৮৯, ১৯৮৯–৯০, ১৯৯০–৯১, ১৯৯১–৯২, ১৯৯২–৯৩, ১৯৯৩–৯৪, ১৯৯৪–৯৫, ১৯৯৫–৯৬, ১৯৯৬–৯৭, ১৯৯৮–৯৯, ১৯৯৯–২০০০, ২০০২–০৩, ২০০৪–০৫, ২০০৮–০৯, ২০০৯–১০, ২০১০–১১ রানার-আপ: (৩২) স্কটিশ দ্বিতীয় স্তরের লীগ চ্যাম্পিয়নশিপ: ১  ২০১৫–১৬ স্কটিশ তৃতীয় স্তরের লীগ চ্যাম্পিয়নশিপ: ১  ২০১৩–১৪  স্কটিশ চতুর্থ স্তরের লীগ চ্যাম্পিয়নশিপ: ১  ২০১২–১৩   স্কটিশ কাপ: ৩৩  ১৮৯৩–৯৪, ১৮৯৬–৯৭, ১৮৯৭–৯৮, ১৯০২–০৩, ১৯২৭–২৮, ১৯২৯–৩০, ১৯৩১–৩২, ১৯৩৩–৩৪, ১৯৩৪–৩৫, ১৯৩৫–৩৬, ১৯৪৭–৪৮, ১৯৪৮–৪৯, ১৯৪৯–৫০, ১৯৫২–৫৩, ১৯৫৯–৬০, ১৯৬১–৬২, ১৯৬২–৬৩, ১৯৬৩–৬৪, ১৯৬৫–৬৬, ১৯৭২–৭৩, ১৯৭৫–৭৬, ১৯৭৭–৭৮, ১৯৭৮–৭৯, ১৯৮০–৮১, ১৯৯১–৯২, ১৯৯২–৯৩, ১৯৯৫–৯৬, ১৯৯৮–৯৯, ১৯৯৯–২০০০, ২০০১–০২, ২০০২–০৩, ২০০৭–০৮, ২০০৮–০৯ রানার-আপ: (১৮)  স্কটিশ লীগ কাপ: ২৭  ১৯৪৬–৪৭, ১৯৪৮–৪৯, ১৯৬০–৬১, ১৯৬১–৬২, ১৯৬৩–৬৪, ১৯৬৪–৬৫, ১৯৭০–৭১, ১৯৭৫–৭৬, ১৯৭৭–৭৮, ১৯৭৮–৭৯, ১৯৮১–৮২, ১৯৮৩–৮৪, ১৯৮৪–৮৫, ১৯৮৬–৮৭, ১৯৮৭–৮৮, ১৯৮৮–৮৯, ১৯৯০–৯১, ১৯৯২–৯৩, ১৯৯৩–৯৪, ১৯৯৬–৯৭, ১৯৯৮–৯৯, ২০০১–০২, ২০০২–০৩, ২০০৪–০৫, ২০০৭–০৮, ২০০৯–১০, ২০১০–১১ রানার-আপ: (৮) স্কটিশ চ্যালেঞ্জ কাপ: ১  ২০১৫–১৬ রানার-আপ: (১)  ইউরোপীয়  উয়েফা কাপ উইনার্স কাপ: ১ ১৯৭১–৭২  রানার-আপ (২): ১৯৬০–৬১, ১৯৬৬–৬৭  উয়েফা কাপ:  রানার-আপ (১): ২০০৭–০৮  উয়েফা সুপার কাপ:  রানার-আপ (১): ১৯৭২  আরও দেখুন  স্কটল্যান্ডে ফুটবল  তথ্যসূত্র  আরও পড়ুন  বহিঃসংযোগ      বিষয়শ্রেণী:র‍েঞ্জার্স ফুটবল ক্লাব বিষয়শ্রেণী:স্কটিশ প্রিমিয়ারশিপ ক্লাব বিষয়শ্রেণী:স্কটল্যান্ডের ফুটবল ক্লাব বিষয়শ্রেণী:১৮৭২-এ স্কটল্যান্ডে প্রতিষ্ঠিত বিষয়শ্রেণী:১৮৭২-এ প্রতিষ্ঠিত ফুটবল ক্লাব
কাদিরপাড়া বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।   আয়তন  কাদিরপাড়া ইউনিয়নের আয়তন ১৫.২৪ বর্গ কিলোমিটার।   জনসংখ্যা  কাদিরপাড়া ইউনিয়নের জনসংখ্যা ১৫,২৩৩ জন।   অবস্থান ও সীমানা  শ্রীপুর উপজেলার পশ্চিমাংশে কাদিরপাড়া ইউনিয়নের অবস্থান। এ ইউনিয়নের উত্তরে সব্দালপুর ইউনিয়ন, পশ্চিমে নাকোল ইউনিয়ন, দক্ষিণে গড়াই নদী এবং পূর্বে দ্বারিয়াপুর ইউনিয়ন।   প্রশাসনিক কাঠামো  কাদিরপাড়া ইউনিয়ন শ্রীপুর উপজেলা, মাগুরার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি [[ জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ১৩টি গ্রাম রয়েছেঃ   কাদিরপাড়া  দোরানগর  মাঙ্গনডাঙ্গা  কমলাপুর  কৃষ্ণনগর  রাধানগর  মাটিকাটা  ঘাসিয়াড়া  গোয়ালবাড়ী  বিষ্ণুপুর  কুপুড়িয়া  টিকেটিনগর  পুশআমলা   শিক্ষা ব্যবস্থা  কাদিরপাড়া ইউনিয়নে ১টি বালিকা ও ৩টি মাধ্যমিক বিদ্যালয় রয়েছে। ৩টি মাদ্রাসা এবং ৫টি প্রাথমিক বিদ্যালয় রয়েছে।শিক্ষা প্রতিষ্ঠানসমূহ হলঃ মাধ্যমিক বিদ্যালয়  পঞ্চগ্রাম মাধ্যমিক বালিকা বিদ্যালয়  সম্মলিত পঞ্চগ্রাম মাধ্যমিক বিদ্যালয়  ডাঃ নুরুল হোসেন মাধ্যমিক বিদ্যালয়  রাধানগর মাধ্যমিক বিদ্যালয়  মাদ্রাসা  কাদিরপাড়া সম্মিলনী ইসলামিয়া আলিম মাদ্রাসা  কাদিরপাড়া ঈদগাহ নুরানী মাদ্রাসা  খামারপাড়া সিনিয়র মাদ্রাসা  প্রাথমিক বিদ্যালয়  দোরননগর সরকারি প্রাথমিক বিদ্যালয়  কমলাপুর সরকারি প্রাথমিক বিদ্যালয়  ঘাসিয়ারা সরকারী প্রাথমিক বিদ্যালয়  রাধানগর সরকারি প্রাথমিক বিদ্যালয়  কুপুড়িয়া সরকারি প্রাথমিক বিদ্যালয়   যোগাযোগ ব্যবস্থা  শ্রীপুর উপজেলা এসে বাস/মোটরসাইকেল/বাইসাইকেলে করে কাদিরপাড়া ইউনিয়ন পরিষদে যেতে হয়। শ্রীপুর উপজেলা হতে কাদিরপাড়া ইউনিয়নের দুরত্ব ১০ কিলোমিটার। এখানকার অধিকাংশ রাস্তা পাঁকা।   অর্থনীতি  ব্যাংক কাদিরপাড়া ইউনিয়নে জনতা ব্যাংক আর্থিক প্রতিষ্ঠানের শাখা বিদ্যমান।  এনজিও  আশা  জাগরণী চক্র ফাউন্ডেশন  বীমা  ন্যাশনাল লাইফ ইন্সুরেন্স কোম্পানি লিমিটেড  পপুলার লাইফ ইন্সুরেন্স কোম্পানি লিমিটেড  ইসলামী ব্যাংক ইন্সুরেন্স শাখা  প্রগতি লাইফ ইন্সুরেন্স লিমিটেড  জীবন বীমা কর্পোরেশন  ফারইস্ট লাইফ ইন্সুরেন্স লিমিটেড  পদ্মা ইসলামী লাইফ ইন্সুরেন্স লিমিটেড  পেশাজীবি সংগঠন  নিজেরা করি ভুমিহীন সংগঠন   খাল ও নদী  কাদিরপাড়া ইউনিয়নে একটিমাত্র নদী আছে যার নাম হানু নদী।   হাট-বাজার  কাদিরপাড়া ইউনিয়নের হাট-বাজারের তালিকাঃ  রাধানগর বাজার   দর্শনীয় স্থান   কাদিরপাড়া বাবু জমিদার বাড়ি   উল্লেখযোগ্য ব্যক্তি   মরহুম আব্দুল গনি মোল্লা (সাবেক চেয়ারম্যান)  মরহুম সোহরাব হোসেন (সাবেক চেয়ারম্যান)  মরহুম রফিউদ্দিন আহমেদ (সাবেক চেয়ারম্যান)  মরহুম ডাঃ কবির উদ্দিন আহম্মেদ, প্রাক্তন ইউপি চেয়ারম্যান   জনপ্রতিনিধি   বর্তমান চেয়ারম্যানঃ লিয়াকত আলী বিশ্বাস   আরও দেখুন   শ্রীপুর উপজেলা, মাগুরা  মাগুরা জেলা   তথ্যসূত্র    ইউনিয়ন পরিষদ তথ্য বাতায়ন    বহিঃসংযোগ   বিষয়শ্রেণী:শ্রীপুর (মাগুরা) উপজেলার ইউনিয়ন
কামরুন নাহার চৌধুরী (জন্ম: ৭ জানুয়ারি ১৯৬০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   জন্ম ও পারিবারিক পরিচিতি  কামরুন নাহার চৌধুরী ১৯৬০ সালের ৭ জানুয়ারি তৎকালীন পূর্ব পাকিস্তানের ফরিদপুরের রাজবাড়িতে জন্মগ্রহণ করেন।   রাজনৈতিক জীবন  কামরুন নাহার চৌধুরী ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজবাড়ি জেলার জন্য নির্ধারিত সংরক্ষিত নারী আসন-৩৮ নং আসন থেকে ১ম বারের মতো এমপি নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ    মাননীয় সংসদ সদস্য কামরুন নাহার চৌধুরী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:রাজবাড়ী জেলার ব্যক্তি বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কে.এস.এম. ঢাকা মিনাপাড়া উচ্চ মাধ্যমিক বিদ্যালয় (পূর্ণনাম: কুষ্টিয়া সুগার মিলস্ ঢাকা মিনাপাড়া উচ্চ মাধ্যমিক বিদ্যালয়) কুষ্টিয়ায় অবস্থিত একটি উচ্চমাধ্যমিক শিক্ষাপ্রতিষ্ঠান। ১৯৬৪ সালে কুষ্টিয়া চিনি কল লিমিটেড দ্বারা প্রতিষ্ঠানটি স্থাপিত হয়েছে।   অবস্থান   প্রতিষ্ঠানটি কুষ্টিয়া শহরের পশ্চিমে ঢাকা ঝালুপাড়ায় গড়াই খালের পশ্চিমে অবস্থিত। এর দক্ষিণে ও পূর্ব দিকে কুষ্টিয়া সুগার মিলস্ অবস্থিত।   তথ্যসূত্র   বিষয়শ্রেণী:কুষ্টিয়ার বিদ্যালয় বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয় বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
স্লেটমাথা টিয়া (Psittacula himalayana) () সিট্টাকুলিডি (Psittaculidae) গোত্র বা পরিবারের অন্তর্গত সিট্টাকুলা (Psittacula) গণের এক প্রজাতির টিয়া। এরা মূলত দক্ষিণ এশিয়ার স্থানীয় পাখি। অন্যসব টিয়া প্রজাতির মত এরা স্থানিক নয়, বরং স্বল্পদৈর্ঘ্যের পরিযায়ী। সাধারণত অক্টোবরের শেষ দিকে এরা পাহাড় থেকে উপত্যকায় নেমে আসে। প্রায় ১ লক্ষ ৪৯ হাজার বর্গ কিলোমিটারএলাকা জুড়ে এদের আবাস।Psittacula himalayana , BirdLife International এ স্লেটমাথা টিয়া বিষয়ক পাতা। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।Psittacula himalayana, The IUCN Red List of Threatened Species এ স্লেটমাথা টিয়া বিষয়ক পাতা। কালোমাথা টিয়ার সাথে স্লেটমাথা টিয়া অনেক মিল আর এ দুজনে মিলে একটি মহাপ্রজাতির (Super-species) সৃষ্টি করেছে।   বিস্তৃতি   ভারত, ভুটান, নেপাল, পাকিস্তান ও আফগানিস্তান স্লেটমাথা টিয়ার প্রধান আবাসস্থল। এসব দেশের পাহাড়ী পত্রপতনশীল ও মিশ্র-চিরসবুজ বন এদের প্রিয় বিচরণক্ষেত্র।   বিবরণ   টিয়ার  মাথা স্লেট রঙের বা কালচে। মাথায় গাঢ় ধূসর অংশকে ঘিরে চিকন কালো দাগ থাকে। পিঠের দিক গাঢ় সবুজ ও পেটের দিক ক্রমশ হালকা। মাথার পেছনে অল্প একটু নীলচে-সবুজ অংশ দেখা যায়। লেজের গোড়ায় কিছু পালক সবুজ হয় এবং পরবর্তীতে ক্রমশ গাঢ় নীল বর্ণ ধারণ করে।  উপরের ঠোঁট লাল, নিচের ঠোঁট সাদাটে-হলুদ। চোখের তারাও সাদাটে-হলুদ বা কালো। পুরুষের ডানার উপর গাঢ় খয়েরি বর্ণের পট্টি থাকে। অপ্রাপ্তবয়স্ক পাখির মুখের দিকের পালক একটু সবজে-ধূসর, মাথার বাকি অংশের পালক ফ্যাকাসে সবুজ। ডানায় পট্টি থাকে না। চোখ ধূসর, ঠোঁট কমলা, লেজ খাটো। পূর্ণবয়স্ক স্লেটমাথা টিয়ার দৈর্ঘ্য কমবেশি ৪০ সেন্টিমিটার। ওজন ১২৫ গ্রাম   আরও দেখুন    তোতা  চন্দনা  লেজকাটা টিয়া   তথ্যসূত্র   বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:পাকিস্তানের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:আফগানিস্তানের পাখি বিষয়শ্রেণী:সিট্টাকুলা বিষয়শ্রেণী:হিমালয়ের পাখি বিষয়শ্রেণী:১৮৩২-এ বর্ণিত পাখি
আল শাহানিয়াহ স্পোর্টস ক্লাব (, ; সাধারণত আল শাহানিয়াহ এসসি অথবা শুধুমাত্র আল শাহানিয়াহ নামে পরিচিত) হচ্ছে আল শাহানিয়াহ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৯৮ সালে আল নাসর স্পোর্টস ক্লাব নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন কাতারি সাবেক ফুটবল খেলোয়াড় নাবিল আনওয়ার এবং সভাপতির দায়িত্ব পালন করছেন মিনাহি আল শাম্মারি। স্পেনীয় রক্ষণভাগের খেলোয়াড় আলবারো মেজিয়া এই ক্লাবের অধিনায়কের দায়িত্ব পালন করছেন।  আলবারো মেজিয়া, আব্দুল্লাহ খালিদ আল ইয়াজিদি, সাদ হুসাইন, রামিন রেজাইয়ান এবং লুসিয়ানো বাসকেসের মতো খেলোয়াড়গণ আল শাহানিয়াহের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল শাহানিয়াহ স্পোর্টস ক্লাব      বিষয়শ্রেণী:১৯৯৮-এ প্রতিষ্ঠিত ফুটবল ক্লাব বিষয়শ্রেণী:১৯৯৮-এ কাতারে প্রতিষ্ঠিত বিষয়শ্রেণী:কাতারি দ্বিতীয় বিভাগের ক্লাব বিষয়শ্রেণী:কাতারের ফুটবল ক্লাব
thumb|right|260px|ক্ল্যাডোজেনেসিসের একটি উদাহরণ হলো হাইওয়ান দ্বীপপুঞ্জ; যেখানকার জীবকুল সমুদ্রের প্রবাহ ও সমুদ্রের বাতাসের জন্য নানাদিকে ছড়িয়ে পরেছে। দ্বীপের বেশিরভাগ প্রজাতি বিবর্তনীয় অপসারণের কারণে পৃথিবীর কোথাও পাওয়া যায় না।  'জীবশাখাপ্রজনন হচ্ছে একটি বিবর্তনীয় পৃথকীকরণ ঘটনা; যেখানে পূর্বসুরী প্রজাতি থেকে একাধিক স্বতন্ত্র্য প্রজাতির উদ্ভব হয় এবং একটি জীবশাখা গঠন করে।  এই ঘটনাটি সচরাচর ঘটে কোনো জীবের দুরবর্তী এলাকায় সমাপ্তির মাধ্যমে। পরিবেশগত পরিবর্তন কিছু বিলুপ্তি ঘটিয়ে যারা টিকে থাকবে; তাদের জন্য বাস্তুসংস্থানগত স্থান তৈরী করে। এই ঘটনার ফলে কিছু প্রজাতি একে অপর থেকে পৃথক হয়ে যায়; এবং উভয়ই নিজেদের মত করে প্রকৃতির সাথে খাপ খাইয়ে; প্রকৃতিতে টিকে থাকার, প্রজনন করার অথবা বিবর্তিত হবার সমান সুযোগ পায়। এতে করে, উভয় প্রজাতির পুর্বপুরুষ একই থাকে কিন্তু উভয়ের মধ্যে সুনির্দিষ্ট পার্থক্য পরিলক্ষিত হয়।  ক্ল্যাডোজেনেসিস; স্বপ্রজননের বিপরীত। স্বপ্রজননের ক্ষেত্রে পূর্ব প্রজাতি ক্রমান্বয়ে পরিবর্তিত হতে থাকে। এবং যখন এই পরিবর্তন অনেক বেশি হয়; তখন তার সাথে; তার পুর্বোক্ত প্রজাতির পার্থক্য এত বেশি স্পষ্ট হয় যে; তখন তাকে নতুন প্রজাতি হিসেবে উল্লেখ করা হয়। উল্লেখযোগ্য হচ্ছে; এনাজেনেসিসের ক্ষেত্রে বংশ হচ্ছে একটি জাতিজনি বৃক্ষের ন্যায় সংযুক্ত থাকে। আর ক্ল্যাডোজেনেসিসের ক্ষেত্রে ঘটে বিভক্তিকরণ।  একটি প্রজাতির উদ্ভব (প্রজাত্যায়ন) সংক্রান্ত যে ঘটনা; তা জীবশাখাপ্রজনন নাকি স্বপ্রজনন তা নির্ণয়ের জন্য গবেষকরা সিমুলেশন ব্যবহার করতে পারেন, ফসিল থেকে প্রমাণ সংগ্রহ করতে পারেন, বিভিন্ন জীবন্ত প্রজাতির ডিএনএ আণবিক প্রমাণ সংগ্রহ বা মডেলিং ব্যবহার করতে পারেন। বিবর্তনীয় তত্বে জীবশাখাপ্রজনন ও স্বপ্রজননের মধ্যে পার্থক্য নির্ধারণ জরুরী কিনা; তা এখনো বিতর্কের বিষয়।  আরও দেখুন  স্বপ্রজনন বিবর্তনীয় জীববিজ্ঞান প্রজাতিকরন  তথ্যসূত্র   (on the applicability of this notion to the study of social evolution).  বিষয়শ্রেণী:বিবর্তনমূলক জীববিজ্ঞান বিষয়শ্রেণী:Phylogenetics